*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*225. számú előterjesztés*

Bátaszék Város Önkormányzat Képviselő-testületének 2024. december 11-én

16 órakor megtartandó ülésére

2025. évi védőoltási program folytatásához szükséges pénzügyi fedezet biztosítása

|  |
| --- |
| **Előterjesztő:** Dr. Bozsolik Róbert polgármester**Készítette**: Péter Róbert szociális ügyintéző**Törvényességi ellenőrzést végezte:** Takaróné dr. Mihó Beatrix mb. hatósági irodavezető**Tárgyalja:**Szociális Bizottság: 2024.12.10.PG Bizottság: 2024.12.10. |

**Tisztelt Képviselő-testület!**

Bátaszék Város Önkormányzata Képviselő-testületének a helyi gyermekvédelmi ellátásokról szóló 9/2021. (VII. 2.) önkormányzati rendelet 4. § (1) bekezdése szerint:

*„ 4. § (1) Bátaszék Város Önkormányzata* ***természetbeni ellátásként***

*a) a 0-2 éves közötti gyermekek számára a* ***Meningococcus B törzs (agyhártyagyulladás)****, míg*

*b.) a 6-24 hetes csecsemők számára a* ***rotavírus***

*megelőzése érdekében anyagi támogatást nyújt a* ***védőoltásokhoz*** *a város közigazgatási területén állandó lakóhellyel rendelkező jogosultak számára.”*

A T. Képviselő- testület 2024. évre a védőoltási program megvalósításához 900.000,- Ft keretösszeget biztosított a 302/2023.(XII.18.) önk.-i határozatával.

**A 2024. évben 5 db Rotarix** (19.500 Ft/db) **és 22 db Bexsero** (27.080 Ft/db) **oltóanyagot vásároltunk** (összesen 693.260 Ft értékben), mely készletet Dr. Omacht Erika gyermekorvos szakszerűen tárol rendelőjében a felhasználásig. Mivel még előző évről is rendelkeztünk készletekkel, ígyaz idei beadott oltások utánjelenlega vezetett nyilvántartás alapján **6 db Bexsero és 5 db Rotarix oltóanyag még rendelkezésünkre áll.**

**Rotavírus** elleni védőoltásra eddig **5 kérelmet** nyújtottak be, 2 gyermek számára 1 oltás, míg 3 gyermek számára mindkét oltás megállapítható volt.

Felhasználások 2021, 2022,2023 és 2024 évben:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Rotarix** | 1 | 2 | 3 | 4 | 5 | 6 | 7 | 8 | 9 | 10 | 11 | 12 | **összesen** |
| **2021** | 8 | 1 | 2 | 2 | 2 | 2 | 6 | 5 | 5 | 1 | 1 | 0 | **35** |
| **2022** | 1 | 0 | 3 | 5 | 3 | 3 | 1 | 1 | 4 |  0 |  1 |  1 | **23** |
| **2023** | 2 | 2 | 0 | 1 | 1 | 0 | 1 | 0 | 0 |  1 |  1 |  0 | **9** |
| **2024** | 0 | 0 | 1 | 0 | 0 | 1 | 1 | 0 | 0 | 1 | 2 |  2 | **8** |

**Agyhártyagyulladás** elleni védőoltásra idén **11 kérelem érkezett**, ebből 7 esetben 1 oltás, 2 esetben 2 oltás, míg 2 esetben mindhárom oltás biztosítására irányuló határozathozatal történt.

Felhasználások 2021, 2022, 2023 és 2024 évben:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Bexsero** | 1 | 2 | 3 | 4 | 5 | 6 | 7 | 8 | 9 | 10 | 11 | 12 | **összesen** |
| **2021** | 5 | 4 | 6 | 2 | 3 | 7 | 9 | 3 | 0 | 2 | 4 | 0 | **45** |
| **2022** | 3 | 0 | 2 | 0 | 2 | 5 | 1 | 5 | 4 |  3 | 3 |  2 | **30** |
| **2023** | 6 | 1 | 5 | 1 | 5 | 0 | 2 | 3 | 0 |  2 |  0 |  0 | **25** |
| **2024** | 1 | 4 | 1 | 4 | 0 | 0 | 1 | 0 | 5 | 3 | 3 | 1 | **23** |

A védőoltási programunk fontos eleme, hogy a támogatottak részére a saját forrásból finanszírozott oltóanyagot is az önkormányzat készleteiből (önkormányzati beszerzési áron) biztosítja, így a támogatott oltóanyagok és a felhasznált oltóanyagok számában emiatt természetesen különbség látható.

Az elmúlt évek tapasztalata alapján 30-40%-os részvétel csökkenő tendenciát mutat, a családtámogatások változásával az igénylések száma jelentősen csökkent, hiszen az igénylések időszakában a családok magasabb bevételekkel rendelkeznek, így a jövedelemhatárba már kevesebben férnek bele. A Bexsero esetében van ennek nagyobb jelentősége, hiszen a magasabb családtámogatások csak az első oltás beszerzésekor jelentenek kisebb nehézséget a családoknak. A második oltás 9 hónaposan, a harmadik oltás 14 hónapos korban esedékes, amikor már kevesebb a jövedelem. A megemelt jövedelemhatárokkal a 2024-es évben befogadott kérelmek számában kisebb növekedés volt megfigyelhető, de még így sem éri el az előző évek nagyságrendjét.

A születések számát illetően 2025 –re vonatkozóan, előreláthatóan 20-25 gyermekre bizakodva számíthatunk.

A jövő évben – a 2024 évben születettek és a 2025-ben várható születések száma szerint – 10 db ROTARIX és 15 db BEXSERO oltóanyagra lehet még szükség a jelenlegi készleteken felül.

Árajánlatot nem kértünk most, hiszen a készleteink még kitartanak, és egy korai beszerzés szavatossági problémákat okozhat, mely ilyen költséges oltóanyagoknál igen nagy veszteséget is jelenthet.

A helyi patika tájékoztatása szerint jelenleg

* 1db Bexero oltóanyag 27.080,-Ft (év elején is 27.080 Ft-ért vásároltuk), 15db=406.200,-Ft
* 1db Rotarix oltóanyag 19.500,-Ft (év elején is 19.500 Ft-ért vásároltuk),10db=195.000,-Ft.

Mindezek **figyelembe vételével 650.000,-** **Ft-os keretösszeg** meghatározására teszünk javaslatot.

Fontosnak tartjuk a megkezdett program folytatását 2025-ban is, ezzel is biztosítva a kisgyermekek fertőző betegségekkel szembeni védettségét az esetenként súlyos szövődményekkel járó betegség elleni küzdelemben.

Kérem a Képviselő-testületet a határozati javaslat elfogadására és az abban szereplő keretösszeg biztosítására az önkormányzat 2025. évi költségvetésében.

**Határozati javaslat:**

**a 2025. évi védőoltási programhoz kapcsolódó önkormányzati támogatás biztosítására**

Bátaszék Város Önkormányzata Képviselő-testülete

1. folytatni kívánja a megkezdett egészségprevenciós programot a rotavírus és a Meningococcus B törzs okozta megbetegedések megelőzése céljából;
2. a program lebonyolítása érdekében az önkormányzat 2025. évi költségvetésében a szociális ellátottak pénzbeli juttatása előirányzat védőoltások során 650.000.-Ft keretösszeget biztosít.

*Határidő:* 2024. december 20.

*Felelős:* Dr. Firle-Paksi Anna aljegyző

 (a határozat megküldéséért)

*Határozatról értesül:* dr. Omacht Erika gyermekorvos

BKÖH Pénzügyi Iroda,

 BKÖH Hatósági Iroda,

irattár